മുല്ലപ്പെരിയാര് : മൂന്നാമത്തെ ഷട്ടര് തുറന്നിട്ടും ജലനിരപ്പ് താഴുന്നില്ല 138 അടിയില് തുടരുന്നു ഇടുക്കി : മുല്ലപ്പെരിയാറില് ജാഗ്രത തുടരുകയാണ്. ഇന്നലെ രാത്രി ഒരു ഷട്ടര് കൂടി തുറന്നിട്ടും അണക്കെട്ടിലെ ജലനിരപ്പ് 138 അടിക്ക് മുകളില് തുടരുകയാണ്. പെരിയാറിലെ ജലനിരപ്പ് ഒന്നര അടിയോളം ഉയര്ന്നിട്ടുണ്ട് ഇപ്പോള് മൂന്ന് ഷട്ടറുകളാണ് തുന്നിരിക്കുന്നത്. സെക്കന്ഡില് 825 ഘനയടി വെള്ളമാണ് ഇപ്പോള് സ്പില് വേ വഴി പുറത്തേക്ക് ഒഴുക്കുന്നത്. അതേസമയം സംസ്ഥാനത്ത് ഇന്നും 12 ജില്ലകളില് മഴ മുന്നറിയിപ്പുണ്ട്. കണ്ണൂര്, കാസര്കോട് ഒഴികെയുള്ള ജില്ലകളിലാണ് ഇന്ന് യെല്ലോ അലര്ട്ടുള്ളത്. ബംഗാള് ഉള്ക്കടലിലെ ന്യൂനമര്ദ്ദം തെക്കന് തമിഴ്നാട് തീരത്തേക്ക് സഞ്ചരിക്കുന്നതിനാല് അതീവ ജാഗ്രതയിലാണ് കേരളം. നാളെ ശക്തമായ മഴയ്ക്ക് സാധ്യതയുണ്ടെന്നാണ് വിലയിരുത്തല്. ഐഎംഡി യെല്ലോ അലര്ട്ടാണ് പ്രഖ്യാപിച്ചിട്ടുള്ളത് എങ്കിലും നാളെ ഓറഞ്ച് അലര്ട്ടിന് സമാനമായ ജാഗ്രത വേണമെന്നാണ് സംസ്ഥാന ദുരന്ത നിവാരണ അതോറിറ്റിയുടെ നിര്ദ്ദേശം. മധ്യ തെക്കന് കേരളത്തില് കൂടുതല് മഴയ്ക്ക് സാധ്യതയുണ്ട്. മലയോരമേഖലകളില് കാര്യമായ മഴയുണ്ടായേക്കും. ഇടിമിന്നലിനും ശക്തമായ കാറ്റിനും ഉയര്ന്ന തിരമാലകള്ക്കും സാധ്യതയുണ്ട്. മത്സ്യതൊഴിലാളികള് കടലില് പോകരുതെന്നും നിര്ദ്ദേശമുണ്ട്.